Forums „Pašu produkts – pašu spēks”
11. septembris, Riga Food '26 galvenā skatuve

Foruma nolūks ir aktualizēt pārtikas pašpietiekamību kā valsts drošības un krīzes noturības pamatu, nodrošinot publisku platformu viedokļu apmaiņai starp valsts un privāto sektoru. Forumā skartās tēmas būs aktuālas pašvaldību un valsts iestāžu iepirkumu speciālistiem, nozares ekspertiem, kā arī pārtikas nozares uzņēmumiem.  Diskusijā plānots izgaismot sistēmiskos vājos posmus Latvijas pārtikas piegādes ķēdēs, vienlaikus piedāvājot ārvalstu piemērus kā impulsu vietējā tirgus stiprināšanai. Forumu organizē LLKC sadarbībā ar Zemkopības ministriju.
Dienaskārtība

10:30 – 10:45 | Pašpietiekamība = drošība
Forumu atklāj Zemkopības ministrijas vadība, Mārtiņš Cimermanis (LLKC).

10:45 – 11:15 | Baltijas krīzes gatavība: Igaunijas praktiskā pieredze (ENG)
Ar Igaunijas pieredzi valsts stratēģisko pārtikas un resursu rezervju veidošanā dalīsies Igaunijas Krājumu aģentūras (Estonian Stockpiling Agency) valdes priekšsēdētājs Ando Lepimans (Ando Leppiman). Bijušais Igaunijas Ekonomikas un komunikāciju ministrijas ģenerālsekretārs un pieredzējušais enerģētikas un valsts kapitālsabiedrību vadītājs savā prezentācijā iezīmēs kaimiņvalsts praktiskos mehānismus, kā nodrošināt kritiskos krājumus un stiprināt valsts gatavību iespējamām krīzēm.

[bookmark: OLE_LINK4]11:15 – 11:45 | Latvijas ražotāju gatavība: kur esam šodien?
[bookmark: OLE_LINK3]Prezentē Liene Jansone, Zemkopības ministrijas valsts sekretāra p.i. 

11:45 – 12:10 | Tīklošanās, pārtraukums

12:10 – 13:40 | Paneļdiskusija: No lauka līdz šķīvim krīzes laikā: cik stipra ir Latvijas pārtikas ķēde?
Diskusiju vadīs IATA krīžu vadības eksperts Jānis Vanags, pulcējot kopā visu pārtikas drošības ķēdi. Sarunā piedalīsies pārstāvji no Valsts Kancelejas Krīzes vadības centra, pašvaldībām, LBTU, kā arī uzņēmumu “Balticovo”, “Zivs uz ledus” un “Fristar” vadības, lai meklētu risinājumus valsts stratēģijas, iepirkumu un vietējo ražotāju spēju salāgošanai krīzes brīdī.

13:40 – 14:00 | Noslēgums. Ko darām rīt?

	
	
	
	



